Diari Oficial de la Generalitat Valenciana


Sumari del DOGV 8586, del 08-07-2019 (2019/6847)

RESOLUCIÓ de 28 de juny de 2019, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a persones majors dependents.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8586

Data del DOGV
:   08-07-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/6847


Data del document
:   28-06-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 28 de juny de 2019, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a persones majors dependents. [2019/6847]  
  
Antecedents de fet  
  
Primer. Per Resolució de 27 de març de 2019, de la Vicepresidència i Conselleria d'Igualtat i Polítiques Inclusives (DOGV 8519, 01.04.2019), es convoquen els acords d'acció concertada en matèria de serveis socials en el sector d'atenció a persones majors dependents per a 2019-2020, que tenen com a objecte específic concertar, d'acord amb les disponibilitats pressupostàries existents, les 2.274 places, que a continuació es detallen:  
a) Centres d'atenció residencial a persones majors dependents: 1.636 places.  
b) Centres de dia per a persones majors dependents: 618 places.  
c) Habitatges tutelats per a persones majors dependents: 20 places.  
  
Segon. Durant el termini establit per a la presentació de sol·licituds, s'han presentat un total de 68 sol·licituds amb un total de 2.304 places sol·licitades, que es distribueixen de la següent manera:  
a) Per a centres d'atenció residencial a persones majors dependents: 1.576 places.  
b) Per a centres de dia per a persones majors dependents: 728 places.  
c) Per a habitatges tutelats per a persones majors dependents: 0 places.  
Tercer. Les sol·licituds presentades per les entitats compleixen els requisits que estableix l'article 7 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana, així com l'article 7 de l'annex I de la resolució de convocatòria, per a optar i accedir al règim d'acció concertada per a persones majors dependents.  
  
Així mateix consten les entitats i centres que han acreditat disposar d'un certificat de qualitat del centre amb anterioritat al termini de resolució del procediment de concertació, així com aquelles que no l'han acreditat, per la qual cosa quedaran obligades a disposar d'aquest en el termini establit en la disposició transitòria cinquena del Decret 181/2017, de 17 de novembre, del Consell, que apareixerà reflectit en el document de formalització del concert social.  
Quart. Una vegada esmenades les deficiències detectades en la documentació, per les comissions tècniques instructores de les direccions territorials de la Conselleria s'ha elevat a la Comissió d'Avaluació la relació d'entitats els centres de les quals compleixen els requisits, amb la puntuació obtinguda conforme al barem establit en l'article 12 (Criteris de selecció i valoració d'entitats) de l'annex I de la resolució de convocatòria.  
Cinqué. La Comissió d'Avaluació ha quantificat la totalitat de places oferides de les sol·licituds d'entitats d'iniciativa social, que superen la puntuació mínima establida, per a cobrir els serveis corresponents a les places establides en la convocatòria pública, conforme a la tipologia dels recursos corresponents, de manera que s'ha pogut garantir la continuïtat de la concertació i el finançament públic de les places que estigueren sent ocupades per persones usuàries, segons estableix l'article 5.5 de l'annex de la resolució de convocatòria.  
  
Quant a la data d'efectes de places a concertar, la Comissió d'Avaluació, d'acord amb les necessitats socials a atendre i les disponibilitats pressupostàries, determina:  
a) A partir de l'1 de juliol de 2019, per a l'ocupació de places en centres nous i ampliació en aquells que estan en funcionament.  
b) Des de l'1 de gener de 2019, per a l'atenció i cobertura de totes aquelles places de centres que en aquesta data es troben ocupades per usuaris/es, sempre que l'accés de les persones usuàries s'haguera dut a terme mitjançant resolució administrativa dictada pels òrgans competents de la conselleria.  
Sisé. Existeix crèdit adequat i suficient per a l'adopció del present acord, amb càrrec al programa pressupostari 313.60, Gestió de centres de persones majors, capítol IV, codi S1326000, de la secció 16 del pressupost de despeses de la Vicepresidència i Conselleria d'Igualtat i Polítiques Inclusives, recollit en la Llei de pressupostos de la Generalitat per a l'any 2019, per import de 50.870.659,00 euros, i el seu equivalent en la Llei de pressupostos de la Generalitat per a l'any 2020, pel mateix import.  
  
Fonaments de dret  
  
Primer. Correspon a la persona titular de la direcció general de serveis socials i persones en situació de dependència, la resolució del procediment d'acció concertada en virtut de la delegació efectuada en la Resolució de 27 de març de 2019, de la Vicepresidència i Conselleria d'Igualtat i Polítiques Inclusives (DOGV 8519, 01.04.2019), per la qual es convoquen els acords d'acció concertada en matèria de serveis socials en el sector d'atenció a persones majors dependents per a 2019-2020.  
Segon. L'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, estableix l'acció concertada com a forma de provisió de les prestacions del Sistema Públic de Serveis Socials, aclarint que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament de la qual, accés i control siguen de la seua competència, ajustant-se al procediment i als requisits que preveu aquesta llei i la normativa sectorial que siga aplicable.  
Tercer. Per Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, s'aprova el reglament que regula els requisits, procediment, contingut i condicions bàsiques per a la implantació, execució i desenvolupament dels acords d'acció concertada.  
Quart. D'acord amb l'article 13 d'aquest Decret 181/2017, de 17 de novembre, del Consell, correspon a la persona titular de la conselleria competent en matèria de serveis socials efectuar la convocatòria de concerts amb entitats d'iniciativa social, mitjançant resolució, que recull aquells aspectes i elements que estableix aquesta norma, delimitant l'objecte i, si escau, nombre de places i característiques de les prestacions susceptibles de concert; així com els criteris de valoració d'entitats, centres i serveis per a la resolució del procediment de selecció i adopció d'acords d'acció concertada, tant en funció de les disponibilitats pressupostàries, com de la necessària continuïtat i garantia de qualitat del servei que venen prestant les entitats d'iniciativa social sota els principis de transparència, publicitat i no-discriminació.  
  
Cinqué. El procediment de concertació s'ha dut a terme d'acord amb les condicions generals que s'estableixen en la convocatòria dels acords d'acció concertada en matèria de serveis socials en el sector d'atenció a persones majors dependents, havent-se analitzat les sol·licituds presentades per la Comissió d'Avaluació, deixant constància de la relació ordenada de participants en el procediment de selecció, que han acreditat el compliment dels requisits exigits, amb la seua puntuació en el procediment de selecció, d'acord amb els criteris de valoració, que han sigut ponderats segons s'estableix en l'article 12 de l'annex I de la resolució de convocatòria.  
  
Sisé. El contingut de la resolució en relació amb les places i serveis concertats ve regulat en l'article 16 de l'annex I de la resolució de la convocatòria, per la qual cosa és procedent determinar les places dels centres que són objecte de concert, en què s'estableix la reserva i ocupació de part o la totalitat de places, amb l'import de l'anualitat determinat per a cada centre en funció del nombre de places concertades i nombre de dies de prestació del servei.   
  
I per tot això, conforme al que es disposa en l'article 18 del Decret 181/2017, de 17 de novembre, del Consell, resolc:  
Únic  
Aprovar l'acord d'acció concertada i el concert de places de centres d'atenció social a persones majors dependents, que consten en l'annex I d'aquesta resolució, amb la identificació de l'entitat titular, CIF, tipologia de centre, nombre de places concertades i import de l'anualitat 2019 i 2020. Es fa constar que no ha sigut possible concertar totes les places ofertades, com a conseqüència de la limitació de crèdits pressupostaris.  
  
L'aprovació de la concessió de concerts socials per a l'any 2019, per import total de 33.457.676,00 €, i per a l'any 2020, per import total de 83.908.202,00 s'efectua amb càrrec al crèdit consignat en el programa pressupostari 313.60, Gestió de centres de persones majors, capítol IV, aplicació pressupostària S1326000 (Serveis socials especialitzats en tercera edat).  
La concertació de places aprovades per aquesta resolució queda subjecta a la subscripció del document administratiu de formalització de concert social, d'acord amb el que s'estableix en l'article 19 de l'annex I de la resolució de convocatòria.  
Els concerts socials que se subscriguen, tindran una duració de dos anys, conforme al que s'estableix en la convocatòria, des de la data d'efectes fixada en la resolució i el document de formalització, finalitzant el dia 31 de desembre de 2020, amb possibilitat de pròrroga.  
  
Contra aquesta resolució, que posa fi a la via administrativa, les persones interessades poden interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Així mateix, poden interposar potestativament recurs de reposició, previ al recurs contenciós administratiu, davant l'òrgan que va dictar l'acte, en el termini d'un mes a comptar des de l'endemà al de la seua notificació, segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
València, 28 de juny de 2019.- La directora general de Serveis Socials i Persones en Situació de Dependència, (p. d. de la vicepresidenta del Consell i consellera d'Igualtat i Polítiques Inclusives, art. 15 R 27.03.2019): Mercé Martínez i Llopis.